2012-10-24 Kiss FM, Prima TV, Bucharest, Romania

==Notes==
Dan Finţescu interviewed Andrew Fletcher at the Gaité Lyrique in Paris, after Depeche Mode's press conference on 23 October 2012. Kiss FM uploaded this interview as audio, along with a translation into Romanian.
* Duration: 04:56
==Audio==
=== Transcript (Romanian) ===
Kiss FM: La începutul Depeche Mode, în anii 1980, aţi trecut de la instrumente clasice la sintetizatoare. Se spune că aţi avut nişte joburi ciudate pentru a câştiga bani cu care să cumpăraţi acele instrumente. Îţi aminteşi de joburile acelea? 
Andy Fletcher: Îmi aduc aminte că Vince lucra într-o fabrică în care se producea iaurt, Dave amenaja vitrine într-un magazin, eu mă ocupam de curăţenie.
Kiss FM: Sunteţi una dintre puţinele formaţii occidentale care au cântat în ţări comuniste în anii 1980. Ce impact a avut asupra voastră contactul direct cu comunismul, cum s-au purtat cu voi autorităţile comuniste şi a existat în plan un concert în România comunistă? 
Andy Fletcher: Eram trataţi foarte bine. Erau doar lucruri bizare cum a fost în timpul unor probe de sunet. În mod normal, în timpul probelor de sunet, întreaga zonă este goală, dar erau cam 2000 de poliţişti la proba de sunet, pentru că poliţiştii puteau merge unde voiau şi voiau să audă probele de sunet. Nu-mi amintesc dacă a existat o cerere de a merge în România, dar am mers în destul de multe ţări. Aveam fani acolo şi voiam să cântăm acolo. A fost o experienţă foarte importantă.
Kiss FM: Ţi-a atras ceva anume atenţia în legătură cu România, fiind membrul Depeche Mode care a venit în România de cele mai multe ori? 
Andy Fletcher: Nu în mod special, cu excepţia faptului că toată lumea a fost prietenoasă şi amabilă. Dacă mergi undeva în vizită, asta vrei să vezi. Toată lumea a fost foarte prietenoasă.
Kiss FM: Poţi indica momentul exact când Depeche Mode a obţinut celebritatea mondială?
 
Andy Fletcher: E greu, deoarece am reuşit acest lucru treptat. Mai întâi am devenit celebri în Marea Britanie, apoi în Scandinavia, Germania, Franţa, Statele Unite... A fost treptat, nu dintr-o dată am obţinut succesul. Cred că într-un fel a fost bine, pentru că am învăţat cum să abordăm lucrurile.
Kiss FM: La început, muzica a fost o artă, acum e o industrie. Care crezi că a fost epoca de aur a muzicii? 
Andy Fletcher: Cred că au fost câteva epoci de aur... Anii '60, evident... Există multă muzică bună în fiecare epocă. Pentru noi, cred că începutul anilor '80, în Marea Britanie, a reprezentat un moment magic, cu multe grupuri, care arătau diferit şi care au compus cântece pop bune. Cred că a fost o perioadă bună pentru muzica pop engleză.
Kiss FM: Te-ai îndrăgostit vreodată în timp ce erai în turneu? 
Andy Fletcher: Nu. M-am îndrăgostit de cineva din oraşul meu. Şi sunt în continuare împreună cu ea.
Kiss FM: Ai intrat vreodată în contact cu artişti români? 
Andy Fletcher: Din câte ştiu eu, nu.
Kiss FM: Există artişti noi care-ţi plac şi pe care îi asculţi cu plăcere? 
Andy Fletcher: În acest moment nu prea, pentru că am fost în studio, am înregistrat şi nu am avut prea mult timp să ascult altă muzică. Când lucrez ca DJ, atunci ascult multă muzică nouă. Dar, din nefericire, nu lucrez ca DJ în acest moment.
Kiss FM: E greu să faci două proiecte în acelaşi timp.
Andy Fletcher: Destul de imposibil, cred.
Category:Interviews
Category:Interviews featuring Andrew Fletcher
Category:Interviews relating to Delta Machine